Anselmo Alliegro y Milá
<s>Anselmo Alliegro y Milá (Yaguajay, 16. ožujka 1899. – Miami, FL, 22. studenog 1961.) je bio kubanski pravnik i političar, najznačajniji po tome što je bio treći premijer Kube tokom 1944. godine te što je 1959. godine na jedan dan bio vršitelj dužnosti predsjednika Kube.</s>

<s>Alliegro je rođen u mjestu Yaguajay u obitelji talijansko-španjolskog porijekla.</s><s>Nakon završenog pravnog fakulteta u Havani, posvetio se političkom radu.</s><s>Godine 1925. izabran je u parlament, što će mu uspjeti još u dva navrata, a dva je puta bio izabiran i u senat.</s><s>Jedno je vrijeme služio kao gradonačelnik Baracoe, a tri je puta bio ministar i to u resorima prometa, obrazovanja i gospodarstva.</s>

<s>Tokom 1959., Alliegro se potpuno nespreman našao u centru političkih zbivanja.</s><s>Naime, nakon uspjeha Castrove revolucije 1959. godine, diktator i predsjednik Fulgencio Batista je odlučio napustiti zemlju te je 1. siječnja iste godine prepustio zemlju Alliegru.</s><s>Ipak, uvidjevši potpuno rasul središnje vlasti, Alliegri se odmah odlučio na ustavno odustajanje od vlasti prepuštajući predsjedništvo najstarijem sucu ustavnog suda, Carlosu Piedri, dok je on sam pobjegao avionom u New York, na ostavši na Kubi dovoljno dugo da vidi Castrovo preuzimanje vlasti.</s><s>Preminuo je 1961. godine u Miamiju.</s>

<s>Kubanski političari
Kubanski pravnici
Premijeri Kube
Predsjednici Kube</s>

